## Pravilnik o zaštitnim i sigurnosnim zonama vojnih objekata

### NN 175/2003 (4.11.2003.), Pravilnik o zaštitnim i sigurnosnim zonama vojnih objekata

# MINISTARSTVO OBRANE

2559

Na
temelju članka 18. stavka 3. Zakona o obrani (»Narodne novine«, broj 33/02., i
58/02.), a po pribavljenom mišljenju ministra zaštite okoliša i prostornog
uređenja od 24. rujna 2003., klasa: 023-03/02-01/0011, urbroj: 531-01-03-9
donosim

## PRAVILNIK

### O ZAŠTITNIM I SIGURNOSNIM ZONAMA VOJNIH OBJEKATA

Članak
1.

Ovim Pravilnikom utvrđuju se kriteriji i postupak
definiranja zaštitnih i sigurnosnih zona vojnih objekata.

Članak 2.

Pod zaštitnom i sigurnosnom zonom vojnih objekata u
smislu ovoga Pravilnika podrazumijevaju se područja s posebnim režimom
korištenja, radi zaštite interesa obrane na određenom području i funkcionalnog
održavanja vojnog objekta, povećanja njegove sigurnosti kao i opće sigurnosti
ljudi i imovine.

Članak 3.

Vrste zaštitnih i sigurnosnih zona su zona zabranjene
grad­nje, zona ograničene gradnje i zona kontrolirane gradnje.

Zaštitne i sigurnosne zone vojnih objekata utvrđuju
se prema kriterijima iz ovoga Pravilnika.

Članak
4.

Zaštitne
i sigurnosne zone vojnih objekata prikazane su u tablicama koje su sastavni dio
ovoga Pravilnika.

Definirane zaštitne i sigurnosne zone sadrže izračun
i situaciju vojnoga objekta s ucrtanim zaštitnim i sigurnosnim zonama u skladu s
propisanim elementima iz tabelarnog prikaza ovoga Pravilnika.

Članak 5.

Zaštitne i sigurnosne zone osiguravaju se u
dokumentima prostornog uređenja koji se donose na državnoj, područnoj
(regionalnoj) i lokalnoj razini radi utvrđivanja funkcionalne cjelovitosti
prostora i sustava od interesa za obranu, sukladno elementima iz tabelarnog
prikaza ovoga Pravilnika.

Za obuhvat dokumenata prostornog uređenja iz stavka
1. ovoga članka nadležno tijelo iz članka 6. ovoga Pravilnika izradit će
stručnu podlogu zona zabranjene gradnje, zona ograničene grad­nje i zona
kontrolirane gradnje koja će se uskladiti s prostornim i urbanističkim
rješenjima.

U postupku izdavanja lokacijske dozvole i izvoda iz
prostornog plana u slučajevima zona ograničene i zona kontrolirane grad­nje,
kada nisu osigurane dokumentom prostornog uređenja sudjeluje nadležno tijelo iz
članka 6. ovoga Pravilnika određi­vanjem posebnih uvjeta gradnje.

Članak 6.

Nositelj i koordinator utvrđivanja zaštitnih i
sigurnosnih zona u postupku izrade dokumenata prostornog uređenja i utvrđivanja
posebnih uvjeta gradnje za pojedinu lokaciju u postupku izdavanja lokacijske
dozvole je Služba za nekretnine, graditeljstvo i zaštitu okoliša Ministarstva
obrane.

Članak 7.

Temeljni kriteriji koji se uzimaju u obzir pri definiranja
zaštitnih i sigurnosnih zona iz članka 4. stavka 1. ovoga Pravilnika ovise o:

– namjeni,

– lokaciji i mikrolokaciji u odnosu na državne
granice, u skladu s posebnim  propisima,

– stupnju zaštite i otpornosti koju pruža
konfiguracija terena vojnog objekta,

– vrsti izgradnje (nadzemni, podzemni ili podvodni
objekt),

– stupnju izgrađenosti i urbaniziranosti okolnog
prostora.

Članak
8.

Za
svaku vrstu zaštitne i sigurnosne zone vojnih objekata iz članka 4. stavka 1.
ovoga Pravilnika određuje se i njihova veličina koja ovisi o:

– prosuđenoj zaštiti vojnog objekta od vanjskih
utjecaja,

– funkcionalnosti sustava veza,

– zaštiti civilnih objekata, ljudi i imovine od svih
oblika negativnog djelovanja,

– zaštiti područja oko vojnog objekta od ratnih
djelovanja,

– funkcionalnom radu radarskih, obavještajnih i
drugih sustava,

– sigurnosti plovidbe i uporabi podvodnih vojnih
objekata za potrebe obrane,

– nesmetanom i sigurnom korištenju vojnih
zrakoplovnih objekata.

Članak 9.

Od propisanih kriterija iz tabelarnog prikaza u ovome
Pravilniku može se odstupiti uz suglasnost Ministarstva obrane u sljedećim
slučajevima:

– kada je vojni objekt ili površina dugoročno
neperspektivan za potrebe obrane, a
sužavanjem zaštitnih i sigurnosnih zona neće se bitno remetiti njegova
postojeća funkcionalnost,

– ako zaštitna zona obuhvaća postojeća naselja ili
objekte u skladu s prostornom- planskom dokumentacijom,

– ako strategijski zaštitni interesi zahtijevaju
smanjenje zona, poput izgradnje kapitalnih prometnica, elektroenergetskih
objekata i slično, čime bi poskupjela njihova gradnja.

U slučajevima iz stavka 1. ovoga članka odredit će se
posebni uvjeti gradnje pojedinih vrsta objekata.

Članak 10.

Ovaj Pravilnik stupa na snagu osmoga dana od dana
objave u »Narodnim novinama«.

Klasa: 023-03/03-04/1
Urbroj: 512-01-03-38
Zagreb, 21. listopada 2003.

Ministrica
**Ž****eljka** **Antunovi****ć**, v. r.

if !supportEmptyParas endif

if !supportEmptyParas endif

**if !supportEmptyParas endif**

#### [Tablica 1.1.](dodatni/379077.htm)

if !supportEmptyParas endif

[Tablica 1.2.](dodatni/379078.htm)

if !supportEmptyParas endif

[Tablica 2.1.](dodatni/379079.htm)

if !supportEmptyParas endif

[Tablica 2.2.](dodatni/379080.htm)

if !supportEmptyParas endif

[Tablica 3.1.](dodatni/379081.htm)

if !supportEmptyParas endif

[Tablica 3.2.](dodatni/379082.htm)

if !supportEmptyParas endif

[Tablica 3.3.](dodatni/379083.htm)

if !supportEmptyParas endif

[Tablica 3.4.-3.5.](dodatni/379084.htm)

if !supportEmptyParas endif

[Tablica 4.1.](dodatni/379085.htm)

if !supportEmptyParas endif

[Tablica 4.2.](dodatni/379086.htm)

if !supportEmptyParas endif

[Tablica 5.1.-5.2.](dodatni/379087.htm)

if !supportEmptyParas endif

[Tablica 6.1.](dodatni/379088.htm)

if !supportEmptyParas endif

[Tablica 6.2.](dodatni/379089.htm)

if !supportEmptyParas endif

[Tablica 6.3.-6.4.](dodatni/379090.htm)

if !supportEmptyParas endif

[Tablica 6.5.](dodatni/379091.htm)

if !supportEmptyParas endif

if !supportEmptyParas endif

Pravilnik, NN 175/2003-2559